Diari Oficial de la Generalitat Valenciana


Sumari del DOGV 8246, del 02-03-2018 (2018/1799)

Convocatòria de tres beques per a la formació arxivística en les Corts.
-----------------------------------------------------------------------

### Dades del document

Número de DOGV
:   8246

Data del DOGV
:   02-03-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1799


Data del document
:   20-02-2018

Organisme emissor
:   Corts Valencianes

Tipus de document
:   Anunci

Anàlisi jurídica

 Descriptors 

:   * ajuda pública

Convocatòria de tres beques per a la formació arxivística en les Corts. [2018/1799]  
De conformitat amb el que hi ha disposat en l'article 34, paràgraf 1, primer, del Reglament de la cambra, la Mesa de les Corts, en la reunió del dia 20 de febrer de 2018, ha resolt convocar tres beques de formació arxivística, relacionada amb l'activitat parlamentària i administrativa i els fons documentals d'aquesta institució, d'acord amb les següents:  
  
  
Bases  
  
Primera. Objecte  
Les Corts convoquen tres beques de formació arxivística, relacionada amb l'activitat parlamentària i administrativa i els fons documentals d'aquesta institució. La finalitat de les beques és facilitar les pràctiques i l'especialització professional per a completar la formació acadèmica, com també facilitar el contacte amb el món laboral del sector públic, en el marc d'una política adreçada a la integració i la formació dels joves.  
  
  
Segona. Condicions  
1. La formació es desenvoluparà en el Departament d'Arxiu de les Corts. És fonamentalment en aquesta unitat administrativa, per les competències que li atribueix l'article 17 dels Estatuts de govern i règim interior, on es podran posar en pràctica els coneixements adquirits en la formació acadèmica i adquirir-ne de nous, en relació amb el tractament tècnic del patrimoni documental de la cambra.  
2. Cadascuna de les beques tindrà una duració de dotze mesos. L'ajuda econòmica per les despeses que comporta la beca tindrà una quantia total de 12.000 euros, que es percebran a la finalització del mes a raó de 1.000 euros, amb la certificació prèvia del lletrat major. Estaran subjectes a les retencions que procedisca.  
Les quantitats abonades no tindran en cap cas el caràcter de salari o retribució.  
3. Les Corts incorporaran al règim general de la Seguretat Social les persones participants en el programa de formació esmentat, de conformitat amb el que disposa el Reial decret 1493/2011, de 24 d'octubre, pel qual es regulen els termes i les condicions d'inclusió en el règim general de la Seguretat Social de les persones que participen en programes de formació, en desenvolupament del que preveu la disposició addicional tercera de la Llei 27/2011, d'1 d'agost, sobre actualització, adequació i modernització del sistema de la Seguretat Social.  
  
4. Les Corts contractaran una assegurança d'accidents per a cadascun dels becaris i les becàries pel temps de duració de la beca, en el cas que no tinguen cobertes aquestes contingències.  
5. Les beques seran indivisibles. Seran incompatibles amb qualsevol altra beca o ajuda, com també amb la realització de qualsevol activitat laboral remunerada.  
6. No podran participar en la convocatòria els qui ja hagen gaudit d'aquestes beques en el Departament d'Arxiu amb anterioritat almenys durant un semestre.  
7. La concessió i el gaudi de la beca no suposaran vinculació laboral o funcionarial entre el becari o becària i la cambra.  
8. No és aplicable a aquestes beques l'Estatut del personal investigador en formació.  
  
Tercera. Requisits dels sol·licitants  
1. Podran optar a l'obtenció d'aquestes beques les persones que reunisquen els requisits següents:  
a) Tenir nacionalitat espanyola o ser nacional d'un estat membre de la Unió Europea o nacional d'aquells estats a què, en virtut de tractats internacionals subscrits per la Unió Europea i ratificats per Espanya, s'aplique la lliure circulació de persones. Els aspirants que no tinguen nacionalitat espanyola hauran d'acreditar coneixements suficients de les llengües oficials de la Comunitat Valenciana, aspecte que es podrà verificar en el procés de selecció.  
b) Estar en possessió d'alguna d'aquestes titulacions:  
Grau en Informació i Documentació  
Diplomat en Biblioteconomia i Documentació  
Llicenciat en Documentació  
Títol universitari oficial de grau equivalent d'acord amb els plans d'estudi vigents  
Titulats superiors amb el mòdul de nivell III de Tècnic Especialista en Biblioteconomia, Arxivística i Documentació o titulació equivalent.  
  
La titulació ha d'estar expedida o homologada per les autoritats espanyoles corresponents, i no han d'haver passat més de cinc anys des que es va obtenir.  
c) No trobar-se incurs en les prohibicions per a obtenir la condició de beneficiari, establides en l'article 13 de la Llei 38/2003, de 17 de novembre, general de subvencions, que s'acreditarà per mitjà de la declaració responsable inclosa en el model de sol·licitud.  
d) No ser major de 35 anys.  
e) Complir les obligacions que siguen aplicables segons la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana.  
2. Les persones sol·licitants al·legaran detalladament títols i notes segons l'imprès annex. L'acreditació dels mèrits recollits en l'anterior barem es realitzarà per qualsevol mitjà de prova admesa en dret i en particular:  
a) Per a títols acadèmics, original o fotocòpia compulsada.  
b) Per als idiomes, títols i certificacions (originals o fotocòpia compulsada) del corresponent centre docent, sense perjudici que els aspirants puguen ser sotmesos a les proves que la comissió estime pertinents.  
c) Per a la resta de cursos, únicament certificats oficials (original o fotocòpia compulsada).  
d) Per a les publicacions, una còpia.  
No es tindrà en compte cap mèrit al·legat que no estiga degudament acreditat documentalment.  
  
Quarta. Sol·licituds  
1. Les persones sol·licitants de les beques hauran de presentar una instància dirigida al president de les Corts en el Registre General de les Corts, carrer de la Llibertat, s/n, de València, o en la forma establida en l'article 16.4 de la Llei 39/2015, d'1 d'octubre, del procediment administratiu comú de les administracions públiques, segons el model annex, acompanyada d'una fotocòpia compulsada del document nacional d'identitat o document d'identificació d'estrangeria.  
En el cas de no tenir la nacionalitat espanyola, documentació suficient que acredite que l'aspirant és nacional d'un estat membre de la Unió Europea o nacional d'aquells estats als quals, en virtut de tractats subscrits per la Unió Europea i ratificats per Espanya, s'aplique la lliure circulació de les persones.  
2. Acompanyarà també a la sol·licitud la relació de mèrits segons model annex a aquestes bases, i fotocòpia de l'expedient i de la documentació que acredite de manera fefaent les condicions a què es refereix la base anterior. Aquesta documentació haurà de presentar-se organitzada segons l'esquema d'epígrafs de la relació de mèrits del sol·licitant (annex).  
L'annex amb el model de sol·licitud i la relació de mèrits estarà disponible en l'adreça web www.cortsvalencianes.es.  
3. El formulari conté una indicació que les dades de caràcter personal podran ser incloses en un fitxer per a ser tractades pel titular responsable, en l'ús de les funcions pròpies que tinga atribuïdes i en l'àmbit de les seues competències.  
4. El termini de presentació de sol·licituds serà de quinze dies hàbils, computables des de la publicació d'aquestes bases en el DOGV i en el BOC.  
  
Cinquena. Procediment de selecció  
1. Per a l'examen de les sol·licituds de beca i l'elaboració de la proposta d'adjudicació es constituirà una comissió avaluadora, que estarà formada per:  
Emilio Argüeso Torres, secretari primer  
Marc Pallarès Piquer, secretari segon  
Ana Valcárcel Gómez, directora de l'Àrea Administrativa Parlamentària  
María José Cubells Puertes, arxivera bibliotecària documentalista adscrita al Departament d'Arxiu  
Asunción Cabedo Llorens, cap de secció del Departament de Gestió de Personal, que actuarà com a secretària amb veu i vot  
2. Abans dels vint dies següents a la finalització del termini de presentació de sol·licituds, la comissió es reunirà per a examinar-les i posteriorment elevar la proposta d'adjudicació a la Mesa de les Corts.  
3. La convocatòria de les beques podrà declarar-se deserta.  
4. La selecció constarà de dues fases: es durà a terme una primera fase, de revisió i baremació per part de la comissió dels mèrits al·legats de conformitat amb la base tercera. S'entendrà que han superat aquesta fase aquells aspirants que obtinguen una qualificació igual o superior a 7 punts.  
Aquests aspirants podran ser convocats a una segona fase per a la realització d'una entrevista i de les proves que es consideren pertinents per a determinar el nivell de coneixements i la idoneïtat dels candidats. La segona fase es puntuarà fins un màxim de 5 punts.  
5. En la primera fase, es valoraran com a mèrits:  
a) Expedient acadèmic, fins a 4 punts.  
De conformitat amb la nota mitjana global de l'expedient acadèmic obtinguda d'acord amb l'escala numèrica de l'annex I del Reial decret 1497/1987 o el seu equivalent a una nota mitjana global basada en l'escala numèrica de 0 a 10 del Reial decret 1125/2003.  
b) Cursos sobre la matèria objecte de la convocatòria, impartits per institucions públiques i entitats homologades oficialment per a impartir cursos, fins a 7 punts:  
b.1) Cursos de postgrau universitaris. Títols propis universitaris o formació equivalent de més de 200 hores lectives, fins a 2 punts.  
  
b.2) Altres cursos, fins a 5 punts. Es valoraran els cursos de formació i perfeccionament de duració igual o superior a 15 hores que hagen sigut cursats per l'interessat, d'acord amb l'escala següent:  
  
De 200 o més hores 2,00 punts  
De 100 o més hores 1,50 punts  
De 75 o més hores 1,00 punts  
De 50 o més hores 0,75 punts  
De 25 o més hores 0,50 punts  
De 15 o més hores 0,20 punts  
  
En cap cas es puntuaran en aquest apartat els coneixements de valencià i d'altres idiomes.  
  
c) Coneixement del valencià acreditat documentalment, fins a 2 punts.  
  
Nivell A1 de coneixements de valencià 0,25  
Nivell A2 de coneixements de valencià 0,50  
Nivell B1 de coneixements de valencià 1,00  
Nivell B2 de coneixements de valencià 1,25  
Nivell C1 de coneixements de valencià 1,50  
Nivell C2 de coneixements de valencià 2,00  
  
D'acord amb el que disposa l'Ordre 7/2017, de 2 de març de 2017, de la Conselleria d'Educació, Investigació, Cultura i Esport, per la qual es regulen els certificats oficials administratius de coneixements de valencià de la Junta Qualificadora de Coneixements de Valencià, el personal examinador i l'homologació i la validació d'altres títols i certificats.  
d) Coneixement d'altres idiomes de la UE, fins a 2 punts.  
Es valoraran tots aquells acreditats documentalment, de conformitat amb els sis nivells segons es defineixen en el Marc comú europeu de referència per a les llengües, en aplicació del Reial decret 1629/2006, de 29 de desembre, i decrets del Consell 155/2007, de 21 de setembre; 119/2008, de 5 de setembre, com també el Decret 61/2013, de 17 de maig, modificat per l'Ordre 93/2013, d'11 de novembre, aplicant la llista de valors següent:  
  
Nivell A1 0,10 punts  
Nivell A2 0,20 punts  
Nivell B1 0,40 punts  
Nivell B2 0,60 punts  
Nivell C1 0,80 punts  
Nivell C2 1,00 punts  
  
En el cas que el coneixement d'un idioma s'acredite per títol universitari i haja sigut valorat en l'apartat 2.a, no es podrà computar també en aquest apartat. En cap cas es puntuaran en aquest subapartat els coneixements de valencià.  
  
e) Coneixements d'informàtica aplicats a l'arxivística, la gestió documental o l'activitat parlamentària, fins a 2 punts:  
De 30 a 50 hores lectives acumulades 0,50 punts  
De 51 a 100 hores lectives acumulades 1,00 punts  
De 101 a 200 hores lectives acumulades 2,00 punts  
Certificats i títols expedits per centres oficials.  
  
f) Altres mèrits:  
f1) Títols acadèmics  
- Títol de doctorat 2,00 punts  
- Títol de màster universitari 1,50 punts  
- Títol universitari superior o equivalent 1,00 punts  
- Títol universitari mitjà o equivalent 0,50 punts  
- Diploma d'estudis avançats   
o suficiència investigadora 0,50 punts  
f2) Publicacions relacionades amb la matèria objecte de la convocatòria, fins a 1 punt.  
  
6. Resultaran adjudicatàries de les beques les tres persones aspirants que obtinguen major puntuació, una vegada realitzada la suma aritmètica de les dues puntuacions esmentades. En cas d'empat, l'ordre s'establirà successivament atesa la puntuació major obtinguda en l'expedient acadèmic i, si persisteix, la puntuació major obtinguda en els cursos sobre la matèria objecte de la convocatòria.  
7. Es constituirà una borsa de reserva amb els aspirants a les beques que, tot i haver superat la selecció, no en resulten adjudicataris. La provisió de les beques vacants que puguen produir-se per renúncia de la persona adjudicatària o suspensió o revocació de la Mesa de les Corts es realitzarà per mitjà d'aquesta borsa de reserva de forma automàtica per resolució de la Presidència de les Corts. La borsa de reserva es mantindrà fins a la finalització de les beques.  
8. Les persones aspirants que no en resulten adjudicatàries ni figuren en el llistat de suplents disposaran d'un termini de sis mesos, comptadors des de l'endemà de la publicació de l'acord de la Mesa de les Corts, per a retirar la documentació que han presentat a la convocatòria. Transcorregut aquest termini, s'eliminarà.  
  
Sisena. Obligacions del becari o la becària  
1. El becari o becària haurà d'estar al corrent en el compliment de les seues obligacions tributàries i amb la Seguretat Social, tot això amb anterioritat a dictar-se la proposta de resolució de concessió de la beca, de conformitat amb el que estableix l'article 14.1.e de la Llei 38/2003, general de subvencions, i a aquest efecte autoritzar expressament les Corts perquè obtinga els certificats directament en subscriure el model de sol·licitud.  
2. La persona beneficiària de la beca s'ha d'incorporar al Departament d'Arxiu en el termini establit, ha de realitzar l'activitat que ha motivat la concessió durant el període de gaudi i ha de guardar el secret degut i la confidencialitat dels assumptes en què intervinga. La indisponiblitat de la documentació o informació a què tinguen accés subsistirà una vegada finalitzada la beca.  
3. El becari o la becària durà a terme les activitats de formació teoricopràctica segons un pla específic de formació que establirà l'arxiver o l'arxivera de les Corts com a tutor o tutora seu, i que serà lliurada a la persona beneficiària en iniciar la beca.  
4. Les pràctiques es realitzaran amb un horari màxim de 30 hores setmanals, que es distribuiran de la forma en què s'organitze per part del tutor o tutora.  
5. Per mitjà de l'acceptació d'aquestes bases, els becaris cedeixen a les Corts gratuïtament i de forma indefinida els resultats que s'obtinguen com a conseqüència del desenvolupament de les beques, com també la memòria final que elaboren, sense perjudici de poder sol·licitar una còpia dels documents acreditatius de les activitats realitzades, conforme a allò que dispose la normativa que siga aplicable en cada cas.  
6. Complir les bases de la convocatòria i la resta de normes que siguen aplicables com a conseqüència de la beca.  
7. Les Corts es reserven el dret de suspendre o, si escau, revocar el gaudi de la beca, en el cas que el becari o la becària no realitze els treballs per a la formació pràctica en condicions satisfactòries, quan deixen de reunir-se els requisits que es van exigir o quan s'incomplesquen, sense causa que ho justifique, les condicions establertes en aquesta convocatòria.  
8. L'incompliment per la persona becària de les seues obligacions podrà donar lloc a la privació de la beca pel temps que quede pendent, sense perjudici de les responsabilitats que resulten exigibles.  
9. El becari o la becària, una vegada accepte la beca, adquireix el compromís de presentar la documentació següent:  
a) Certificació que acredite que no pateix malaltia o defecte físic que impedisca la prestació dels estudis i els treballs que comporta l'acceptació de la beca.  
b) Declaració jurada de no tenir cap compromís o obligació, com ara una altra beca, contracte laboral o un altre de naturalesa anàloga.  
10. En finalitzar el gaudi de la beca, la persona beneficiària haurà de presentar una memòria de les activitats de formació realitzades.  
  
Setena. Obligacions de les Corts en relació amb l'atorgament de les beques  
1. Proporcionar el suport necessari i facilitar la utilització dels mitjans, instruments i equips que resulten necessaris per al desenvolupament normal de l'activitat objecte de la beca.  
2. Designar un tutor o tutora per a la formació, coordinació i orientació de l'activitat que s'haja de realitzar. El tutor o tutora designat haurà de ser personal tècnic adscrit al Departament d'Arxiu, i assignarà les funcions que cal realitzar en el curs de les pràctiques, realitzarà el seguiment i el suport necessaris i resoldrà els dubtes que puguen sorgir.  
3. Programar un pla de formació anual per a les persones beneficiàries de les beques, en què constaran detalladament els objectius formatius, les matèries sobre les quals es realitzarà l'acció formativa i les activitats en les quals es concretarà la formació que s'impartirà. Aquest pla serà lliurat al becari o becària en iniciar el gaudi de la beca, com també després de cada actualització, en cas d'haver-ne.  
4. Facilitar als becaris informació documental sobre els cursos que es desenvolupen en les Corts, perquè puguen assistir a aquells que redunden en benefici de la formació que han d'adquirir durant el període de duració de la beca. L'assistència del becari o la becària a aquests cursos quedarà documentada en el seu expedient, i el temps d'assistència a aquests serà considerat dins de l'horari d'activitats de la beca.  
  
5. Vetlar pel desenvolupament adequat d'aquest programa formatiu.  
6. Elaborar informes mensuals d'avaluació, i un informe final sobre les activitats de formació teòrica i pràctica impartida, els coneixements adquirits i les habilitats i competències pràctiques desenvolupades pels becaris.  
7. Expedir el certificat d'aptitud i aprofitament corresponent a favor del becari o becària, després de la finalització del termini de la beca, o en cas de renúncia, en el moment de presentar-la, a la vista de la memòria presentada i després de l'informe favorable del tutor o tutora.  
  
Contra aquest acord, que no esgota la via administrativa, les persones interessades podran interposar recurs ordinari davant la Mesa de les Corts, en el termini d'un mes a partir de l'endemà a la publicació d'aquest acord en el Butlletí Oficial de les Corts i en el Diari Oficial de la Generalitat Valenciana, de conformitat amb el que estableix l'article 114 i següents de la Llei 39/2015, d'1 d'octubre, del procediment administratiu comú de les administracions públiques.  
  
Palau de les Corts, València, 20 de febrer de 2018.- El president: Enric Morera i Català. El secretari primer: Emilio Argüeso Torres.  
  
  
  
ANNEX  
Sol·licitud de participació  
  
Convocatòria de tres beques per a la formació arxivística en les Corts  
  
(Acord de la Mesa de 20.02.2018)  
  
  
DADES DE LA PERSONA SOL·LICITANT:  
  
Cognoms: Nom:  
Data de naixement: Nacionalitat:  
DNI/NIE: Telèfon fix:  
Telèfon mòbil:  
Correu electrònic:  
Adreça:  
Codi postal: Municipi: Província:  
  
  
Les dades de caràcter personal podran ser incloses en un fitxer per a ser tractades pel titular responsable, en l'ús de les funcions pròpies i en l'àmbit de les seues competències.  
  
  
DOCUMENTS QUE S'HI ADJUNTEN:  
  
 DNI/NIE Certificat de l'expedient acadèmic  
  
  
 Relació de mèrits Certificats dels mèrits al·legats  
  
  
  
RELACIÓ DE MÈRITS DE LA PERSONA SOL·LICITANT:  
  
1. Llicenciatura/grau en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Universitat d\_\_\_\_\_\_\_\_\_\_\_\_\_\_\_\_\_\_\_\_\_ Any \_\_\_\_\_\_\_\_\_\_\_\_\_\_\_\_  
Nota mitjana ponderada numèrica \_\_\_\_\_\_\_\_\_\_\_\_\_\_  
  
2. Diplomatura en \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Universitat d\_\_\_\_\_\_\_\_\_\_\_\_\_\_\_\_\_\_\_\_\_\_Any \_\_\_\_\_\_\_\_\_\_\_\_\_\_\_\_  
Nota mitjana ponderada numèrica \_\_\_\_\_\_\_\_\_\_\_\_\_\_  
  
3. Cursos en matèria arxivística (s'indicaran en aquest apartat només aquells estudis efectuats fora dels corresponents a la diplomatura, la llicenciatura o el grau):  
  
Descripció del curs Nombre d'hores  
a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_  
b) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_  
c) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_  
d) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_  
e) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_  
f) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_  
g)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_  
h)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_  
  
4. Coneixement del valencià (anoteu el nivell màxim):  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
  
5. Coneixement d'altres idiomes de la UE, d'acord amb els sis nivells segons es defineixen en el Marc comú de referència per a les llengües:  
  
 Idioma Nivell màxim aprovat  
a) \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
b) \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
c) \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_  
6. Coneixements d'informàtica aplicats a l'arxivística, la gestió documental o l'activitat parlamentària:  
  
Curs (no s'hi inclouen  
les assignatures de carrera) Nombre d'hores  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
  
  
7. Altres mèrits:  
  
a) Títols acadèmics  
Títol de doctor/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Títol de màster universitari \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Altre títol universitari superior \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Altre títol universitari mitjà \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Diploma d'estudis avançats o suficiència investigadora  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
  
  
b) Publicacions relacionades amb la matèria objecte de la convocatòria  
  
Títol Nombre de pàg.  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_  
  
  
La persona sotasignada declara no trobar-se incursa en les prohibicions per a obtenir la condició de beneficiari, establides en l'article 13 de la Llei 38/2003, de 17 de novembre, general de subvencions.  
  
La persona sotasignada declara que totes les dades ressenyades són correctes i s'han acreditat documentalment.  
  
\_\_\_\_\_\_\_\_\_\_\_\_\_\_\_, \_\_\_\_de \_\_\_\_\_\_\_\_\_\_\_\_de 2018  
  
  
Signatura de la persona sol·licitant  
  
  
  
PRESIDENT DE LES CORTS